CELEX: 62009CN0355
Language: lv
Date: 2009-09-03 00:00:00
Title: Lieta C-355/09: Prasība, kas celta 2009. gada 3. septembrī — Eiropas Kopienu Komisija/Īrija

24.10.2009   
            
            
               LV
            
            
               Eiropas Savienības Oficiālais Vēstnesis
            
            
               C 256/16
            
         Prasība, kas celta 2009. gada 3. septembrī — Eiropas Kopienu Komisija/Īrija
   (Lieta C-355/09)
   2009/C 256/30
   Tiesvedības valoda — angļu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — P. Oliver, A.-A. Gilly)
   
      Atbildētāja: Īrija
   
      Prasītājas prasījumi:
   
   
               —
            
            
               atzīt, ka, nepieņemot valsts pasākumus, kas vajadzīgi, lai īstenotu Regulas (EK) Nr. 273/2004 (1) 10. un 12. pantu, neziņojot par šiem pasākumiem atbilstoši šīs regulas 16. pantam un nepieņemot valsts pasākumus, kas vajadzīgi, lai īstenotu Regulas (EK) Nr. 111/2005 (2) 26. panta 3. punktu un 31. pantu, Īrija nav izpildījusi Regulā (EK) Nr. 273/2004 par narkotisko vielu prekursoriem un Regulā (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm, paredzētos pienākumus;
            
         
               —
            
            
               piespriest Īrijai atlīdzināt tiesāšanās izdevumus.
            
         
      Pamati un galvenie argumenti
   
   Lai izpildītu regulu noteikumus, dalībvalstīm šajās regulās noteiktajā laikā ir jāpieņem nepieciešamie pasākumi un šie pasākumi ir jādara zināmi Komisijai. Īrijas valdība nav pieņēmusi un darījusi zināmus pasākumus, kas vajadzīgi, lai īstenotu Regulas (EK) Nr. 273/2004 par narkotisko vielu prekursoriem 10., 12. un 16. pantu. Tāpat Īrijas valdība nav pieņēmusi pasākumus saskaņā ar Regulas (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm, 26. panta 3. punktu un 31. pantu.
   
      (1)  Eiropas Parlamenta un Padomes 2004. gada 11. februāra Regula (EK) Nr. 273/2004 par narkotisko vielu prekursoriem (OV L 47, 1. lpp.).
   
      (2)  Padomes 2004. gada 22. decembra Regula (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm (OV L 22, 1. lpp.).